CONTRACT DE SERVICII

    1. Preambul

In temeiul Legii nr. 98/2016 privind achizitiile publice si a HG 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/acordului- cadru din legea 98/2016 privind achizitiile publice, s-a incheiat prezentul contract de prestare servicii,
    Între
    
Unitatea Administrativ – Teritorială JUDEŢUL VASLUI, adresa sediului: Consiliul județean Vaslui, municipiul Vaslui, str. Ştefan cel Mare, nr. 79, cod postal 730168, judetul Vaslui, Romania, telefon 0235/361089, cod fiscal 3394171, reprezentat prin domnul Ciprian-Ionuț Trifan – Preşedinte al Consiliului Județean, în calitate de achizitor, pe de o parte,
    și

SC    ________________   adresa sediului : localitatea_________ , str. _______, nr. ___, bl. ___, sc. __, ap.__, telefon/fax ______________, E-mail:___________  număr de înmatriculare __________, cod fiscal ________, cont trezorerie, deschis la ______________________, reprezentata prin ____________ ,  în calitate de prestator, pe de altă parte.
    2. Definitii 
    2.1. - In prezentul contract urmatorii termeni vor fi interpretati astfel:

    a. contract - prezentul contract și toate anexele sale;

    b. achizitor și prestator - părțile contractante, așa cum sunt acestea numite în prezentul contract;

    c. prețul contractului - prețul platibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;

    d. servicii - activitățile a căror prestare face obiectul contractului;

    e. produse - echipamentele, mașinile, utilajele, piesele de schimb și orice alte bunuri cuprinse în anexa/anexele la prezentul contract și pe care prestatorul are obligația de a le furniza în legătura cu serviciile prestate conform contractului;

    f. forța majoră - un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și, respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;

    g. zi - zi calendaristică; an - 365 de zile.

    3. Interpretare

    3.1. - În prezentul contract, cu exceptia unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

    3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

Clauze obligatorii

    4. Obiectul principal al contractului

    4.1 - Prestatorul se obligă să presteze: Servicii de audit financiar în cadrul proiectului Sistem de panouri fotovoltaice la Spitalul Județean de Urgență Vaslui, Coduri CPV: 79212100-4 - Studii de auditare financiară, în perioada/perioadele convenite, cu respectarea legislației în domeniu și reglementărilor tehnice în vigoare şi în conformitate cu obligațiile asumate prin prezentul contract, inclusiv anexele acestuia.
   4.2 - Obiectul contractului îl constituie prestarea de servicii de audit financiar, în conformitate cu prevederile contractului de finanțare, prin activități de auditare financiară a cheltuielilor întreprinse în cadrul proiectului Sistem de panouri fotovoltaice la Spitalul Județean de Urgență Vaslui, în vederea verificãrii legalitãții, exactitãții și eligibilitãții acestora, respectiv:
· elaborarea programului de lucru privind verificarea cheltuielilor proiectului;

· efectuarea rapoartelor trimestriale privind activitatea proprie: se vor livra în primele 5 zile ale trimestrului pentru trimestrul anterior;

· efectuarea a câte 1 (un) raport de audit financiar aferent fiecărei cereri de rambursare și pentru care Județul Vaslui a realizat stingerea obligațiilor de plată către debitori;  

· efectuarea 1 (unui) raport de audit financiar aferent întregului proiect cu minim 5 zile lucrătoare anterior finalizării perioadei de implementare a proiectului și respectiv, anterior depunerii cererii de rambursare finale, dacă nu vor fi emise alte prevederi în acest sens de către finanțator. Data de finalizare a implementării proiectului este cel târziu luna decembrie 2026. Menționăm că, în cazul în care, din motive obiective, perioada de implementare a proiectului se va prelungi în baza unui act adițional încheiat cu Autoritatea Contractantă, contractul de audit financiar al proiectului se va prelungi în mod automat, valoarea contractului privind auditul financiar rămânând neschimbată.

    5. Prețul contractului și modalitățile de plată
    5.1. – Achizitorul se obligă să plătească prețul convenit în prezentul contract pentru serviciile prestate și recepționate, în condițiile și prin modalitățile de plată stabilite prin prezentul contract și anexelor acestuia.

    5.2. - Prețul  convenit pentru îndeplinirea contractului, plătibil prestatorului de către achizitor, este .............. lei, la care se adaugă TVA în valoare de .............. lei.
    5.3 -  Prețul va include toate cheltuielile necesare pentru execuția contractului. Plățile se vor efectua în baza facturii emise, numai dupa aprobarea rapoartelor trimestriale de activitate și semnarea proceselor verbale de recepție și reprezintă valorile maxime pe care Achizitorul le poate deconta pe baza documentelor justificative depuse (rapoarte, facturi, orice alt document justificativ relevant). 
  5.4. - Plățile se vor efectua trimestrial, în tranșe egale. 

  5.5. - Factura pentru tranșa finală se va emite înainte de finalizarea perioadei de implementare a proiectului și va fi însoțită de ultimul raport trimestrial de activitate, cât și de raportul de audit financiar (final) aferent întregului proiect, dacă nu vor fi emise alte prevederi în acest sens de către finanțator. 
   5.6. - Pentru îndeplinirea prezentului contract nu se acordă avans prestatorului.
    6. Durata contractului

    6.1. - Durata prezentului contract este de la semnarea acestuia de către ambele părți și până la recepția documentelor specifice. 
    6.2. (1) Perioada estimativă de prestare a serviciilor este de 6 luni (data emiterii ordinului de începere a serviciilor va fi în corelare cu activitatea de execuție lucrări, dar nu mai târziu de 4 luni de la semnarea contractului de prestări servicii de audit), în conformitate cu calendarul de implementare al proiectului.       
   (2) În situația în care va interveni o extindere a perioadei de implementare a proiectului, perioada de prestare a serviciilor se va prelungi automat, fără majorarea valorii contractului.
    6.3. – Prezentul contract încetează să producă efecte la data îndeplinirii, de către ambele părţi contractante a obligaţiilor ce le revin conform contractului.  
    7. Executarea contractului

    7.1. - Executarea contractului începe de la data semnarii de catre ambele parti.
    7.2 - Prestarea serviciilor se va efectua în cel mai scurt timp după emiterea Ordinului de începere.

    7.3 –  Ordinul de începere se va emite în maxim 4 luni de la semnarea prezentului contract, în corelare cu activitățile din cadrul proiectului.
    8. Documentele contractului

    8.1. - Documentele contractului sunt următoarele, enumerarea stabilind și ordinea de precedență (cel puţin):
a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c) angajament/angajamente terț/terți susținător/susținători împreună cu anexele acestora; (daca este cazul)
d) acordul de asociere. (dacă este cazul)

    9. Obligațiile principale ale prestatorului

     9.1. - (1) Prestatorul se obligă să presteze serviciile la standardele și performanțele prevăzute în caietul de sarcini anexă la contract, în conformitate cu prevederile legislației și reglementărilor tehnice în vigoare în domeniu.
              (2) În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini.

    9.2. -  Prestatorul se obligă să demareze prestarea serviciilor imediat după primirea Ordinului de Începere a contractului transmis de achizitor.
    9.3. -  (1) Prestatorul se obligă să presteze serviciile pe durata prevăzută la art. 6.
                   (2) Durata supusă auditării va acoperi întreaga perioadă de implementare a proiectului.
    9.4. - Pentru furnizarea serviciilor de audit al proiectului în condiții optime și la standardele convenite prin contract, prestatorul va avea în vedere:
· însușirea în totalitate a informațiilor din documentația proiectului (contractul de finanțare și anexele la acesta), a tuturor procedurilor de implementare/instrucțiunilor finanțatorului aplicabile și colaborarea permanentă cu EIP constituită la nivelul Achizitorului;
         - Standardele Internaționale de Audit (ISA) 4400 în baza cărora va realiza serviciile de audit;
· legislația în vigoare privind achizițiile publice, finanțele publice, activitatea de construcții, protecția mediului, eficiența energetică, egalitatea de șanse și nediscriminarea, precum și orice alte acte normative/tehnice ce reglementează activitățile proiectului și activitatea autorităților publice relevante pentru implementarea proiectului.
     - ca fiecare raport de audit elaborat să fie însoţit de o declaraţie pe propria răspundere din care să rezulte că are calitatea de auditor financiar recunoscut de CAFR;
    9.5. - Pentru realizarea rapoartelor de audit, Prestatorul va efectua verificãri atât la sediul beneficiarului, cȃt și locul de execuție al lucrărilor, în vederea verificãrii respectãrii regulilor aplicabile domeniului gestionãrii proiectelor finanțate în cadrul Programului Regional Nord-Est 2021-2027
    9.6. - Prestatorul se obligă să despăgubească achizitorul împotriva oricăror:

       (1) reclamații și acțiuni în justitie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalatiile sau utilajele folosite pentru sau în legătura cu obiectul contractului; și

       (2) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

    9.7. – (1) Prestatorul poartă întreaga răspundere în cazul producerii accidentelor de muncă, evenimentelor și incidentelor periculoase, îmbolnăvirilor profesionale generate sau produse de echipamentele tehnice (utilaje, instalatii etc) și de muncă, procedeelor tehnologice utilizate, sau de catre lucrătorii săi și cei aparținând societăților care desfășoară activități împreună cu prestatorul (asociați, subcontactori etc), în conformitate cu prevederile Legii nr. 319/2006 a securităţii şi sănătăţii în muncă și Hotărârii nr. 1425/2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006, precum si orice modificare legislativa aparuta pe timpul desfasurarii contractelor.

    9.8. Conflictul de interese

(1) Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a Contractului de Servicii. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării Contractului de Servicii trebuie notificat în scris Achizitorului, în termen de 3 zile de la apariţia acestuia. 

(2) Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în termen de 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie. 

(3) Prestatorul trebuie să evite orice contact care ar putea să-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, Achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a Contractul de Servicii, în condiţiile prevăzute la art. 11.3 din prezentul contract.
(4) Prestatorul are obligația de a respecta prevederile legale în domeniul achizițiilor publice cu privire la evitarea conflictului de interese. Prestatorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii ori rezilierii de drept a contractului respectiv
   9.9. - Prestatorul rămâne răspunzător pentru orice încălcare a obligaţiilor sale contractuale şi după încetarea contractului, pentru perioada prevăzută în acest sens de legislaţia românească aplicabilă.
  9.10. -  Sub rezerva aplicării sancțiunilor legale, prestatorul are obligația actualizării datelor și informațiilor privind beneficiarul real, în mod regulat, de fiecare dată când are loc modificarea acestora. Aceasta obligație se aplica și față de subcontractanți/terți.
9.11. – În cazul În care prestatorul este o asociere, fiecare membru al asocierii agreează că va fi răspunzător în mod solidar față de achizitor pentru orice obligație stipulată în prezentul contract, precum și pentru luarea oricărei acțiuni sau oricăror inacțiuni, inclusiv pentru orice daune, pierderi sau costuri.

    10. Obligatiile principale ale achizitorului

    10.1. - Achizitorul se obligă să recepționeze, potrivit clauzei 15, serviciile prestate în termenul convenit.

    10.2. - Achizitorul are obligația de a efectua plata către prestator în termen de 30 zile de la data primirii facturii pentru serviciile prestate, în baza proceselor verbale de recepție a serviciilor și a documentelor anexate, conform prevederilor caietului de sarcini.
    10.3. - Dacă achizitorul nu onorează facturile în termen de 14 zile de la expirarea perioadei prevazute la clauza 10.2., prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp.
    10.4. – Achizitorul va asigura prestatorului :
- Accesul la toate documentele și informațiile legate de acest proiect, care pot fi utile prestatorului în realizarea sarcinilor contractuale;

- Sprijin în asigurarea unei comunicări eficiente cu toate părțile implicate, în vederea implementării cu succes a activităților proiectului;

- Colaborare permanentă cu responsabilii din echipa de implementare a proiectului pentru realizarea obiectivelor propuse prin contract.

    11. Sanctiuni pentru neîndeplinirea culpabila a obligatiilor
    11.1. - În cazul în care, din vina sa exclusivă, prestatorul nu îşi execută, execută cu întârziere sau execută necorespunzător obligaţiile asumate prin prezentul contract, atunci achizitorul are dreptul de a deduce din prețul contractului, ca penalităţi o sumă echivalentă cu o cotă procentuală stabilită la 0,04 %, din preţul  serviciilor contractate neefectuate, pe fiecare zi întârziere, până la îndeplinirea efectivă a obligaţiilor sau, dacă este cazul, până la rezilierea contractului.
    11.2. - În cazul în care achizitorul nu onorează facturile în termenul prevăzut la art. 10.2., atunci acesta are obligația de a plăti, ca penalități, o sumă echivalentă cu o cotă procentuală din plata neefectuată, stabilită la 0,04 % pe fiecare zi de întârziere, până la îndeplinirea efectivă a obligațiilor.

    11.3. - Nerespectarea de către părţi a obligaţiilor prevăzute în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară, precum și dreptul de a pretinde plata de daune interese. Prezentul pact comisoriu îşi produce efectele de la data scadenţei obligaţiilor neefectuate. 

    11.4. - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului, fără nicio compensaţie, de la deschiderea falimentului împotriva acestuia în condiţiile Legii nr. 85/2014 privind procedurile de prevenire a insolvenței și de insolvență, cu condiția ca această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

    11.5. - Părțile declară în mod expres că acceptă clauzele indicate la 11.3 si 11.4.

    11.6. - În cazul în care prestatorul a invocat susținerea unui/unor terț/terți susținători privind îndeplinirea criteriilor referitoare la situația financiară și/sau criteriilor privind capacitatea tehnică și profesională, prestatorul și terțul/terții susținător/susținători răspund  în mod solidar pentru executarea contractului. Răspunderea solidară a terțului/terților susținător/susținători se va angaja sub conditia neîndeplinirii de catre acesta/aceștia a obligațiilor de susținere asumate prin angajament.

   11.7 – În cazul în care prestatorul întâmpină dificultăți pe parcursul executării contractului, iar susținerea acordată de unul sau mai mulți terti vizeaza indeplinirea criteriilor referitoare la capacitatea economică și financiară și/sau capacitatea tehnică și profesională, terțul este obligat în baza actului juridic incheiat (angajamentul ferm) să substituie prestatorul pentru a duce la îndeplinire acea parte a contractului ce face obiectul angajamentului ferm.

  11.8 – Achizitorul are dreptul să urmărească orice pretenție la daune pe care prestatorul ar putea să le aibă împotriva terțului susținător pentru nerespectarea obligațiilor asumate prin angajamentul ferm.

Clauze specifice

    12. Garanția de bună execuție a contractului

    12.1 Nu se solicită garanție de bună execuție.

    13. Alte responsabilități ale prestatorului

    13.1. - (1) Prestatorul are obligația de a executa serviciile prevăzute în contract cu profesionalismul și promptitudinea cuvenite angajamentului asumat şi în conformitate cu prevederile caietului de sarcini și ale legislației și reglementărilor tehnice în vigoare în domeniu.
    (2) Prestatorul se obligă să supravegheze prestarea serviciilor, să asigure resursele umane, materialele, instalatiile, echipamentele și orice alte asemenea, fie de natură provizorie, fie definitivă, cerute de/și pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.

    13.2. - Prestatorul este pe deplin responsabil pentru execuția serviciilor în conformitate cu termenul de prestare convenit, cu prevederile caietului de sarcini și ale legislației și reglementărilor tehnice în vigoare în domeniu. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.
    13.3. - Prestatorul se obligă să remedieze, pe cheltuiala proprie, la cererea achizitorului şi în termenul indicat de acesta, orice deficienţă în prestarea serviciilor cauzată de neîndeplinirea sau îndeplinirea necorespunzătoare a obligaţiilor sale contractuale. 

   13.4. - Pe toată durata contractului, Prestatorul va lua toate măsurile necesare pentru a preveni orice situație de natură să compromită realizarea activităților contractuale. Prestatorul se va asigura și va urmări ca toți membrii echipei sale să cunoască foarte bine și să înțeleagă cerințele, scopul și obiectivele contractului.
    13.5. - Prestatorul este obligat să respecte instrucţiunile transmise de către achizitor, ca şi cum acestea ar fi parte a contractului însuşi, clauzele prezentului contract fiind aplicabile în integralitate.  

    13.6. - Prestatorul este pe deplin responsabil pentru calitatea documentelor elaborate ce fac obiectul prezentului contract şi garantează cu privire la conformitatea și corectitudinea acestora, raportată la  procedurile/instrucțiunile finanțatorului și la legislatia in domeniu.

    13.7. – Prestatorul trebuie să asigure suport logistic necesar pe toată durata contractului pentru a permite responsabililor săi să își îndeplinească responsabilitățile în cele mai bune condiții.

   14. Alte responsabilități ale achizitorului

    14.1. - Achizitorul se obligă să pună la dispoziția prestatorului orice facilități și/sau informații pe care acesta le-a cerut si pe care le considera necesare îndeplinirii contractului.

    15. Receptie si verificări

    15.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini. 
    15.2. - Verificările vor fi efectuate în conformitate cu prevederile din prezentul contract și cu cerințele din  caietul de sarcini. Achizitorul are obligatia de a notifica prestatorului identitatea reprezentanților săi împuterniciti pentru acest scop.

    15.3. - În cazul în care în cadrul procedurilor de recepţii se fac observaţii, Prestatorul va proceda la refacerea, completarea sau înlocuirea documentatiilor necorespunzătoare şi/sau completarea lipsurilor cantitative şi calitative în conformitate cu solicitările achizitorului, fără costuri suplimentare pentru Achizitor.
   15.4. - Recepția serviciilor prestate se va realiza de către beneficiar prin semnarea procesului verbal de recepție, numai după remedierea tuturor deficiențelor/neconcordanțelor constatate.
    16. Începere, finalizare, întârzieri, sistare

    16.1. - Prestatorul are obligatia de a începe prestarea serviciilor în timpul cel mai scurt posibil de la emiterea Ordinului de începere de către Achizitor.

    16.2. - Serviciile prestate în baza contractului trebuie finalizate în termenul convenit de părți, termen care se calculează de la data începerii prestarii serviciilor.

    16.3. - Dacă pe parcursul îndeplinirii contractului prestatorul nu respectă termenul de prestare, acesta are obligatia de a notifica acest lucru, în timp util, achizitorului. 
    17. Ajustarea prețului contractului

    17.1. - Pentru serviciile prestate, plățile datorate de achizitor prestatorului sunt tarifele declarate în propunerea financiară, anexă la contract.

    17.2. -   (1) Prețul contractului este ferm în lei și nu face obiectul unei revizuiri într-un interval de 24 luni de la semnarea acestuia. 


(2) Preţul contractului poate fi ajustat prin revizuire doar pentru sumele aferente activităţilor desfăşurate după perioada de 24 de luni de la data semnării contractului, după cum urmează:

              A = Vf x IPC Total/100

unde:

A = valoarea actualizată a facturii;

Vf = Valoarea facturii fără TVA, în conformitate cu tarifele valabile la data semnării contractului;

IPC TOTAL = este indicele lunar al prețului de consum total, determinat de Institutul Național de Statistică, prin Baza de Date IPC – Lunar, disponibilă online, având ca Perioada curenta - data cu 60 de zile înainte de ultima zi a lunii "n" și ca Perioada de referința - luna de referință;

Luna de referință reprezintă luna semnării contractului;

Luna "n" = luna emiterii facturii;

Sursa informațiilor cu privire la evoluția Indicelui Preturilor de Consum: http://statistici.insse.ro/shop/?page=ipc1&lang=ro.     
    17.3 – Prețul contractului poate fi ajustat, în condițiile art. 221 din Legea nr. 98/2016 privind achizitiile publice, numai în cazul în care au loc modificari legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al caror efect se reflecta în creșterea/diminuarea costurilor pe baza cărora s-a fundamentat prețul contractului.
    18. Clauze de revizuire si de modificare a contractului
    18.1. - Părțile contractante au dreptul, pe durata îndeplinirii contractului, de a conveni modificarea clauzelor contractului, prin act aditional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului.

   18.2. - Modificarea nu va privi acele clauze a căror modificare ar conduce la crearea unui avantaj în comparație cu ceilalți ofertanți.

    18.3. - Modificarea contractului se va putea efectua în condițiile prevăzute la art. 221 din Legea nr. 98/2016 privind achizițiile publice.
    18.4. – (1) Înlocuirea experților nominalizați pentru îndeplinirea contractului se realizează numai cu acceptul achizitorului, şi dacă nu reprezintă o modificare substanţială, aşa cum este aceasta definită în art. 221 din Legea nr. 98/2016 privind Achizițiile publice, respectiv, noul personal de specialitate, nominalizat pentru îndeplinirea contractului, trebuie să îndeplinească cel puţin criteriile de calificare/selecţie prevăzute în cadrul documentației de atribuire. Se recomandă Prestatorului să opereze schimbări doar în cazuri excepționale (de exemplu deces, boală, accident, demisie sau lipsă de eficiență pe durata contractului etc.).
      (2) În situaţiile prevăzute la alin. (1), prestatorul are obligaţia de a transmite pentru noul personal documentele solicitate prin documentaţia de atribuire, în vederea aprobării acestora de către achizitor.
   19. Încetarea contractului

   19.1.- Prezentul contract încetează, în condițiile legii, prin executarea, de către ambele părţi, a tuturor obligaţiilor ce le revin conform contractului, prin acordul partilor sau ca urmare a dispariţiei, fără vina nici uneia dintre părţi, a unui element esenţial al contractului, astfel cum acesta este definit în legislaţia aplicabilă.

   19.2. – Suplimentar față de cauzele de încetare definite mai sus, Achizitorul poate rezilia Contractul de servicii cu efecte depline (de jure) după acordarea unui preaviz de 30 zile Prestatorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:


a) Prestatorul nu își îndeplinește obligațiile în conformitate cu termenele asumate prin prezentul Contract;
b) Prestatorul refuză sau omite să aducă la îndeplinire dispoziţiile emise de către achizitor sau de către reprezentantul său autorizat. 
c) Prestatorul cesionează Contractul de servicii sau subcontractează fără a avea acordul scris al Achizitorului;

d) Prestatorul face obiectul unei proceduri de insolvenţă, dizolvare, administrare judiciară sau sub controlul altei autorităţi, a încheiat o înţelegere cu creditorii privind plata datoriilor, şi-a suspendat activitatea, sau se află într-o situaţie asemănătoare rezultând dintr-o procedură similară reglementată de legislaţia sau reglementările la nivel național;

e) Prestatorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;

f) Prestatorul se află în culpă profesională gravă ce poate fi dovedită prin orice mijloc de probă pe care Achizitorul îl poate justifica;

g) Are loc orice modificare organizaţională care implică o schimbare cu privire la personalitatea juridică, natura sau controlul Prestatorului, cu excepţia situaţiei în care asemenea modificări sunt înregistrate într-un act adițional la prezentul Contract;

h) Apariţia oricărei alte incapacităţi legale care să împiedice executarea Contractului de servicii;

i) Prestatorul nu furnizează garanţiile sau asigurările solicitate, sau persoana care furnizează garanţia sau asigurarea nu este în măsură să își îndeplinească angajamentele;
j) Împotriva Prestatorului a fost pronuntata o hotarâre având autoritate de lucru judecat cu privire la frauda, coruptie, implicarea într-o organizatie criminala sau orice alta activitate ilegala în dauna intereselor financiare ale CE; 

k) Valorificarea de către Achizitor a rezultatelor prestațiilor este grav compromisă ca urmare a întârzierii prestațiilor din vina Prestatorului;

l)  Apariția oricărei alte incapacități legale care sa împiedice executarea Contractului.
     19.3. - Oricare dintre părţi încalcă prevederile Contractului de servicii prin neîndeplinirea  unei/unor obligaţii care îi revin potrivit prezentului Contract, partea prejudiciată prin încălcare (după caz, Achizitorul sau Prestatorul) va fi îndreptăţită la următoarele remedii:

a) despăgubiri; şi/sau

b) rezilierea Contractului de servicii.

     19.4. - Despăgubirile pot fi:

a) Despăgubiri Generale; si/sau

b) Penalităţi contractuale.

     19.5. - Dacă achizitorul reziliază contractul de servicii, are dreptul la daune-interese și va fi îndreptăţit să recupereze de la prestator fără a renunţa la celelalte despăgubiri la care este îndreptăţit potrivit prevederilor contractului, orice pierdere sau prejudiciu suferit.

    19.6. - În orice situaţie în care Achizitorul este îndreptăţit la despăgubiri, poate reţine aceste despăgubiri din orice sume datorate Prestatorului. 
    19.7. - Achizitorul va avea dreptul la despăgubiri pentru orice prejudiciu care este descoperit după finalizarea Contractului de servicii, în conformitate cu legea aplicabilă ce guvernează Contractul de servicii.
    19.8. - Suspendarea Contractului de servicii
a) În cazul în care executarea Contractului de servicii este viciată de erori substanţiale, nereguli sau de fraudă, Achizitorul va suspenda executarea Contractului de servicii.
b) În cazul în care erorile substanţiale, neregulile sau frauda, sunt imputabile Prestatorului, Achizitorul poate, suplimentar suspendării, să refuze efectuarea plăţilor sau poate proceda la recuperarea sumelor deja plătite, proporţional cu gravitatea erorilor, neregulilor sau fraudei.
    19.9.- Încetarea Contractului de servicii din iniţiativa Prestatorului
(1) În urma unui preaviz de 30 zile acordat Achizitorului, Prestatorul poate rezilia prezentul contract dacă Achizitorul:

a) nu îşi îndeplineşte obligaţia de plată către Prestator a sumelor datorate acestuia, după expirarea termenului limită prevăzut in prezentul contract.

b) nu îşi îndeplineşte una sau mai multe din obligaţiile sale, cu privire la care a fost  notificat în mod repetat; 

c) suspendă prestarea serviciilor pentru mai mult de 90 zile pentru motive nespecificate în Contractul de servicii, sau independente de culpa Prestatorului;

(2) Rezilierea nu va afecta niciun alt drept al Achizitorului sau al Prestatorului dobândit în temeiul Contractului de servicii.

    19.10. – Părțile declară în mod expres că acceptă clauzele indicate la 19.3.
    19.11. - Achizitorul are dreptul de a denunta unilateral contractul in cazul aparitiei unei situatii pentru care se aplica prevederile art. 222 din legea  nr. 98/2016 privind achizitiile publice.

    19.12. – (1) Achizitorul îşi rezervă dreptul de a denunţa unilateral contractul  în cel mult 10 zile de la apariţia unor circumstanţe care nu au putut fi prevăzute la data încheierii contractului şi care conduc:

a) – la modificarea clauzelor contractuale în aşa măsură încât îndeplinirea contractului respectiv ar fi contrară interesului public;

b) – la imposibilitatea derulării prezentului contract, motivat de apariţia unor conjuncturi economice care determină imposibilitatea îndeplinirii obligaţiilor contractuale;

c) – la sistarea, sau după caz, rezilierea contractului de finanţare a proiectului în cadrul căruia se realizează prezentul contract.

        
(2) – În cazurile prevazute la alin. (1), Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

     19.13. -  Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achizitie publică, în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una din următoarele situații:


a) prestatorul se află, la momentul atribuirii contractului, în una din situațiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016, privind achizitiile publice;


b) contractul nu ar fi trebuit atribuit prestatorului, avand in vedere o incalcare grava a obligatiilor care rezulta din legislatia  europeana relevanta si care a fost constatata printr-o decizie a Curtii de Justitie a Uniunii Europene.

    20. Cesiunea

    20.1 - Prestatorul are obligaţia de a nu transfera total sau parţial obligaţiile sale asumate prin prezentul contract.

    20.2. – Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului Civil. 
    20.3 – Cesiunea este valabila numai cu acceptul prealabil exprimat in scris al achizitorului, cu respectarea prevederilor art. 6^1 din OUG nr. 146/2002 privind formarea și utilizarea resurselor derulate prin trezoreria statului, republicată, cu modificările și completările ulterioare.
    20.4 - Solicitările de plată către terţi pot fi onorate numai după operarea unei cesiuni în condiţiile prevazute la 20.2 si 20.3.

    21. Forța majoră
    21.1. - Forța majoră este constatată de o autoritate competentă.

    21.2. - Forța majoră exonerează părțile contractante de îndeplinirea obligatiilor asumate prin prezentul contract, pe toata perioada în care aceasta acționează.

    21.3. - Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

    21.4. - Partea contractantă care invocă forța majoră are obligatia de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

    21.5. - Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de plin drept a prezentului contract, fără că vreuna dintre părți să poată să pretindă celeilalte daune-interese.

    22. Soluționarea litigiilor

    22.1. - Achizitorul și prestatorul vor depune toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legătură cu îndeplinirea contractului.

    22.2. - Dacă după 15 zile de la începerea acestor tratative, achizitorul și prestatorul nu reusesc să rezolve în mod amiabil o divergență contractuală, fiecare poate solicita ca dispută să se soluționeze de către instanțele judecătorești din Romania.
   23. Confidențialitatea informațiilor și protecția datelor cu caracter personal

   23.1. - Prestatorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale și, cu excepția cazului în care este necesar pentru executarea Contractului, nu va publica sau divulga niciun element al acestuia fără acordul scris prealabil al Achizitorului. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării Contractului, decizia finală va aparține Achizitorului. 

  23.2. - Prestatorul, personalul, subcontractorii sau agenții acestuia se obligă să mențină secretul profesional pe întreaga durată a acestui contract și după încetarea acestuia. În acest sens, în afară de cazul în care achizitorul consimte în scris la aceastam atât prestatorul, cât și personalul, subcontractorii sau agenții acestuia nu vor comunica oricărei terțe părți nicio informație confidențială obținută sau descoperită pe durata contractului și nu vor face publice nicio informație sau recomandare formulată în executarea contractului sau ca rezultat al prestării serviciilor. De asemenea, prestatorul se obligă să nu utilizeze informațiile furnizate lui sau obținute pe parcursul derulării contractului și/sau rezultatele studiilor, testelor și cercetărilor desfășurate pe parcursul și în scopul executării acestui contract într-un mod care aduce sau este de natură a cauza prejudicii achizitorului.

     23.3. - În executarea prezentului contract, prestatorul se obligă să respecte reglementările europene și naționale privind protecția datelor cu caracter personal.
   24. Drepturi de proprietate intelectuală

     24.1. - Orice Rezultat/ Rezultate elaborat(e) și/ sau prelucrat(e) de către Contractant în executarea Contractului vor deveni proprietatea exclusivă a Autorității contractante, la momentul efectuării plății sumelor datorate Contractantului conform prevederilor prezentului Contract.

24.2. -  Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autorității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

   25. Conduita Prestatorului
   25.1 Prestatorul/Personalul Prestatorului vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară. Prestatorul nu va face declarații publice cu privire la Serviciile prestate în cadrul Contractului și nu va participa la nicio activitate care poate fi în conflict cu obligațiile sale contractuale, fără a avea acordul prealabil al Achizitorului.

   25.2 Plăţile efectuate de către achizitor către prestator în baza acestui contract reprezintă singurul venit sau beneficiu pe care prestatorul are dreptul să îl obţină în legătură cu acest contract. Nici prestatorul nici personalul acestuia nu va accepta orice comision, reducere, alocaţie, plată indirectă sau orice alt venit/beneficiu în legătură cu sau ca rezultat al îndeplinirii obligaţiilor prevăzute în acest contract.
   25.3  Prestatorul nu va avea niciun drept, direct sau indirect, la vreo redevență, facilitare sau comision cu privire la orice bun sau procedeu brevetat sau protejat utilizate în scopurile Contractului.

    26. Limba care guverneaza contractul

    26.1. - Limba utilizată în cadrul activităților pe care le vor desfășura responsabilii prestatorilor este limba română. Documentele emise, precum și corespondența referitoare la prezentul contract de prestări servicii vor fi elaborate în limba română.
    27. Comunicări și transmitere documente/documentații
    27.1. -(1) Orice comunicare dintre părți, referitoare la îndeplinirea prezentului contract, trebuie să fie transmisă în scris, cu condiția confirmării în scris a primirii comunicării.

    (2) Toate documentele/documentațiile ce rezultă în urma executării prezentului contract, se vor transmite beneficiarului doar în sistem electronic, cu semnătură electronică calificată;
          (3) Rapoartele de audit financiar aferente fiecărei cereri de rambursare vor fi elaborate în maxim 10 zile lucrătoare de la primirea de la UAT Județul Vaslui a cererilor de rambursare și a documentelor justificative, așa cum au fost transmise spre aprobare finanțatorului;        
          (4) Orice document scris trebuie înregistrat atât în momentul transmiterii, cat si în momentul primirii.

    28. Legea aplicabilă contractului

    28.1. - Contractul va fi interpretat conform legilor din Romania.

    28.2. - Prestatorul va respecta şi se va supune tuturor legilor şi reglementărilor din România, precum şi reglementărilor direct aplicabile ale CE, jurisprudenţei Curţii Europene de Justiţie şi a Tribunalului de Primă Instanţă şi se va asigura că personalul său, salariat sau contractat de acesta, conducerea sa, subordonaţii acestuia, şi salariaţii din teritoriu vor respecta şi se vor supune de asemenea aceloraşi legi şi reglementări. Prestatorul va despăgubi achizitorul în cazul oricăror pretenţii şi acţiuni în justiţie rezultate din orice încălcări ale prevederilor în vigoare de către acesta, personalul său, salariat sau contractat de acesta, inclusiv conducerea sa, subordonaţii acestuia, precum şi salariaţii din teritoriu.

    29. Egalitatea de sanse și nediscriminarea

    29.1. - În executarea contractului de servicii, prestatorul se obligă să respecte principiul egalităţii de şanse şi de tratament, în cadrul relaţiilor de muncă de orice fel. Prestatorul garanteaza nediscriminarea in procesul de angajare a personalului pe criterii de sex, apartenenţă la grupuri minoritare, rasă religie, vârstă, dizabilităţi etc.

    29.2. – În executarea contractului de servicii, Prestatorul se obligă să respecte și să incurajeze accesul persoanelor dezavantajate la locurile de munca nou create.
                     Achizitor,





Prestator,                                                                                                     
                                                                                     ADMINISTRATOR

            U.A.T JUDEȚUL VASLUI                                                                                  

                  PREȘEDINTE      

